แยกแยะโดยใช้สี, เสียง, และขนบ่งบอกลักษณะของเพศ ดูจากรูทวารของเป็ด
ในช่วงฤดูผสมพันธุ์ เป็ดตัวผู้จะมีขนสีสันสดใสเพื่อดึงดูดตัวเมีย หลังจากฤดูผสมพันธุ์ตัวผู้จะผลัดขนและสีสันสดใสจะหายไปทำให้ดูคล้ายคลึงกับตัวเมีย  เป็ดหัวเขียวเป็นเป็ดที่มีความแตกต่างกันของตัวผู้และตัวเมีย ซึ่งหมายความว่าตัวผู้และตัวเมียจะดูแตกต่างกัน โดยตัวเมียจะมีสีน้ำตาลและดูซีดๆ ส่วนตัวผู้จะมีสีสันม่วงสดใสเป็นแนวพาดไปบนปีกรวมถึงมีสีรุ้งด้วย เป็ดพันธุ์ Canvasback ตัวผู้จะมีขนแข็งสีขาวถึงเทา ส่วนตัวเมียจะมีขนสีน้ำตาลปนเทา  เป็ดก่าตัวผู้จะมีขนสีเทาและมีลายจุดสีฟ้าบนปีกในช่วงฤดูผสมพันธุ์ ส่วนขนของเป็ดตัวเมียมักจะเป็นสีน้ำตาลปนเทา  เป็ดลายด่างทั้งตัวผู้และตัวเมียจะมีสีเหมือนกัน ทำให้แยกได้ยากเมื่อจะแยกด้วยขนเพียงอย่างเดียว สีของจะงอยปากเป็นอีกวิธีหนึ่งในการบอกความแตกต่างระหว่างตัวผู้และตัวเมีย ในเป็ดหลายสายพันธุ์ สีจะงอยปากจะไม่เปลี่ยนในช่วงฤดูผสมพันธุ์ ดังนั้นลักษณะดังกล่าวจะอยู่เหมือนเดิมไปตลอดทั้งปี  ในเป็ดหัวเขียว ตัวผู้จะมีจะงอยปากสีเหลืองสว่าง ส่วนตัวเมียจะมีจะงอยปากเป็นสีน้ำตาลและส้ม  ในเป็ดลายด่าง ตัวผู้จะมีจะงอยปากแข็งสีเขียวมะกอกไปจนถึงสีเหลือง ส่วนตัวเมียจะมีจะงอยปากสีน้ำตาลไปจนถึงส้มและมีจุดด่างสีทึบๆ  ในเป็ดก่าตัวผู้จะมีจะงอยปากสีแดงโดยมีรอยแต้มสีเหลืองอยู่ด้านล่าง  ในช่วงฤดูผสมพันธุ์จะงอยปากของเป็ดแดงจะเปลี่ยนเป็นสีฟ้าสว่าง เป็ดตัวผู้มักจะมีแนวโน้มตัวใหญ่กว่าตัวเมีย นอกจากนั้นขนาดตัวที่ใหญ่กว่าแล้ว เป็ดหัวเขียวตัวผู้, เป็ด Rouens, และเป็ด Welsh Harlequins ก็จะมีหัวใหญ่และคอหนากว่าตัวเมียด้วย เป็ดตัวผู้จะมีขนโค้งงอม้วนขึ้นใกล้หาง ซึ่งมักเรียกกันว่า ”ขนบ่งบอกเพศ” จนประเภทนี้เป็นขนที่พบได้ในเป็ดตัวผู้เมื่ออายุระหว่าง2-4เดือน โดยขนนี้จะยังคงอยู่หลังจากลอกคราบแล้ว เป็ดตัวเมียจะไม่มีขนดังกล่าว เป็ดตัวเมียมีแนวโน้มที่จะร้องแคว่กเสียงดังและหนักแน่น ส่วนของเป็ดตัวผู้เสียงจะนุ่มนวลและแหบเครือ หากคุณเลี้ยงเป็ดไว้เป็นสัตว์เลี้ยงและสามารถจับมันอุ้มได้ง่าย ให้ดึงหางมันเบาๆ ค้างไว้จนกว่ามันจะร้องออกมา  เสียงร้องของเป็ดสามารถใช้แยกตัวผู้กับตัวเมียได้เมื่ออายุประมาณ1เดือน  ในเป็ดเทศนั้น ตัวเมียจะร้องเสียงออกรัวๆ เหมือนเสียงขันของนก ส่วนตัวผู้จะร้องเสียงออกทุ้มและออกจากลำคอ  เป็ด Grey teal ตัวเมียจะร้องเสียงกระต๊าก ซึ่งต่างจากเป็ดตัวผู้ ดูตรงทวารหรือตรงที่เป็นรูขับถ่าย เป็นอีกวิธีหนึ่งที่ใช้แยกเพศของเป็ด ใช้ในเป็ดที่มีลักษณะภายนอกของตัวผู้และตัวเมียที่เหมือนกัน และยังใช้ในลูกเป็ดที่อายุ 12 วันได้ การแหวกรูทวารเป็นวิธีที่ยาก หากทำเองไม่สะดวกให้หาคนที่มีประสบการณ์ช่วยทำให้  เมื่อวางเป็ดลงบนโต๊ะแล้ว ให้จัดเป็ดในท่าให้อกและขาสองข้างหงายขึ้นทิศเข้าหาใบหน้าของเรา หางควรพับไปกับขอบโต๊ะเพื่อให้สามารถตรวจดูตรงทวารได้  หากไม่มีพื้นผิวแข็งๆ พอให้เป็ดนอนลงได้ สามารถใช้การคุกเข่าแล้ววางเป็ดลงบนหน้าขาแล้วพับหางไว้ให้แนบไปกับเข่าของคุณแทนได้  การแหวกรูทวาร ในลูกเป็ดจะยากกว่าเป็ดที่โตแล้ว ดังนั้นควรให้ผู้เชี่ยวชาญทำให้ ทวารเป็นรูเปิดเล็กๆใกล้บั้นท้ายของเป็ด อวัยวะเพศและระบบสืบพันธุ์จะไปสิ้นสุดที่รูทวารนี้ ให้ใช้นิ้วแหวกขนหารูทวารนี้ที่ถูกปกคลุมอยู่ ทำได้โดยใช้นิ้วชี้สองข้างดันหางพับลงไปฝั่งตรงข้าม  ออกแรงกดในทิศขึ้นบนอีกฝั่งที่อยู่ตรงข้ามกับหางด้วยนิ้วกลางและนิ้วนางทั้งสองข้าง จากนั้นวางนิ้วโป้งทั้งสองข้างลงบนสองฝั่งของรูทวารร่วมนี้แล้วขยับนิ้วโป้งสองข้างแหวกออกจากกันช้าๆ  ใช้แรงกดเบาๆ ขณะเปิดผนังรูทวารและอวัยวะเพศ หากกดแรงเกินไปอาจทำให้เกิดการบาดเจ็บรุนแรงต่อเป็ดได้ ทางเลือกอื่นในการเปิดผนังรูทวารและอวัยวะเพศของเป็ดคือสอดนิ้วชี้เข้าไปในรูทวารลึกประมาณ 1 เซนติเมตรแล้วขยับนิ้วเป็นวงกลมเพื่อคลายหูรูดที่ปิดรูไว้ เมื่อหูรูดผ่อนคลายจึงจะสามารถใช้นิ้วโป้งสองข้างสอดเข้าไปถ่างรูทวารได้ โดยการเปิดผนังรูทวารและอวัยวะเพศดู ก็จะสามารถแยกได้ว่าเป็ดเป็นตัวผู้หรือตัวเมีย ถ้าเป็นเป็ดตัวผู้จะมีองคชาตยื่นออกมาจากรูทวาร ส่วนเป็ดตัวเมียจะมีท่อนำไข่อยู่ตรงปากรูทวาร ในเป็ดตัวผู้ องคชาตจะเล็กและไม่มีหนังหุ้มหากยังไม่โตเต็มวัยและจะใหญ่รวมทั้งมีหนังหุ้มเมื่อโตเต็มวัยแล้ว
สังเกตขนของเป็ด. สังเกตจากสีจะงอยปาก. สังเกตขนาดตัวเป็ด. สังเกตขนโค้งงอที่อยู่ใกล้หาง. ฟังเสียงร้องของเป็ด. จับเป็ดนอนหงายบนโต๊ะ. แยกประเภทของทวาร. แหวกผนังรูทวารร่วมและอวัยวะเพศออก. แยกจากอวัยวะสืบพันธุ์ที่อยู่ภายในรูทวาร.
https://www.wikihow.com/Tell-the-Difference-Between-Male-and-Female-Ducks https://www.wikihow.com/Tell-the-Difference-Between-Male-and-Female-Ducks
Identifying Coloration, Voice, and the Sex Feather Examining a Duck's Cloaca